Introducerea, editarea şi formatarea datelor în Calc

Cuprins

Privire de ansamblu	ii

Copyright şi mărci înregistrate	ii

Părerea dumneavoastră	ii

Mulţumiri	ii

Modificări şi actualizări	ii

Introducerea datelor în Calc	1

Introducerea (datelor)	1

Deplasarea între celule	1

Linii multiple de text (într-o celulă)	2

Editarea datelor în Calc	4

Ştergerea textului	5

Editarea numai a unei părţi din celulă	5

Formatarea datelor în Calc	6

Numerele	7

Fonturi	8

Efecte de fonturi	9

Aliniere	10

Margini	11

Fundal	12

Protejarea celulei	13

Privire de ansamblu

Acest capitol explică primele lucruri pe care trebuie să le ştiţi despre introducerea, editarea şi formatarea datelor în Calc, component al suitei OpenOffice.org 2.0.

Copyright şi mărci înregistrate

Conţinutul acestui document este protejat de Licenţa de Documentaţie Publică, versiunea 1.0 (numită în continuare Licenţa); aveţi permisiunea de a folosi această documentaţie numai dacă sunteţi de acord cu prevederile licenţei. O copie a licenţei este disponibilă la :
http://www.openoffice.org/licenses/PDL.rtf.

Documentaţia originală a fost scrisă în limba engleză şi este intitulată Introducerea, editarea şi formatarea datelor în Calc. Autorul primei versiuni este <Peter Kupfer> © <2005>. Toate drepturile rezervate. (îl puteţi contacta la <peschtra_ooo@yahoo.com>). Contactaţi autorul numai pentru a semnala erori în documentaţie. Pentru întrebări despre cum să folosiţi programul, înscrieţi-vă pe lista de mail pentru utilizator şi scrieţi întrebările dumneavoastră acolo. Lista de mail o găsiţi la adresa http://support.openoffice.org/index.html.)

Traducerea în limba română a documentaţiei a fost realizată de Amăriuţei Gheorghe aka ghrt. Toate drepturile cuvenite traducătorului rezervate. Pentru eventualele inadverdenţe cu originalul în limba engleză sau cu programul îmi puteti trimite mail la ghrt@k.ro, sau pe lista de discuţii dev@ro.openoffice.org. Vă rog să specificaţi în subiectul mesajului "Introducere în stiluri" sau "open office", deoarece primesc foarte mult spam.

Toate mărcile înregistrate menţionate în acest capitol aparţin utilizatorilor legitimi.

Părerea dumneavoastră

Dacă doriţi să faceţi comentarii sau sugestii despre acest document vă rog să scrieţi la authors@user-faq.openoffice.org. Pentru versiunea în limba română, adresa este dev@ro.openoffice.org.

Mulţumiri

Mulţumesc celor de la Sun pentru OOo şi mulţumesc echipei de la OOo Authors pentru ajutorul oferit.

Modificări şi actualizări

Versiune	Data	Descrierea modificării
<0.1>	<04 Feb 2005>	<Initial edition issued for comment.>
0.1	10/03/05	Traducerea în română

Introducerea datelor în Calc

Introducerea datelor în OOo Calc este o operaţiune simplă, executată cu ajutorul tastaturii. Celula selectată, oricare ar fi ea, este destinaţia datelor. Navigarea pe suprafaţa paginii se realizează fie cu tastatura fie cu mausul.

Introducerea (datelor)

În cele mai multe cazuri, introducerea poate fi realizată cu tastatura. Puteţi introduce atât text cât şi numere folosind fie tastatura principală. La introducerea datelor, atât text cât şi numere, puteţi folosi toate tastele - inclusiv cele din grupul numeric (numeric keypad). Aşa cum am arătat în capitolul intitulat "Iniţiere în lucrul cu Calc", o pagină din Calc este formată din celule. Fiecare celulă conţine date separate de celelalte celule, fapt exemplificat în Imaginea 1.

Imaginea 1: Celule independente.

Deplasarea între celule

Sunt trei căi pentru a deplasa cursorul între celule.

Utilizând mausul

Pentru a deplasa cursorul folosind mausul, pur şi simplu deplasaţi pointerul acestuia deasupra celulei vizate şi daţi clic cu butonul stâng al mausului. Cursorul se va muta în acea celulă. Această metodă este eficientă atunci când celule sunt situate la o distanţă destul de mare.

Utilizând tastele săgeţi (cursor)

Tastele săgeţi pot muta cursorul la o celulă adiacentă, fiecare tastă corespunzând unei direcţii: sus, jos, stânga sau dreapta.

Utilizând tasta Enter

Puteţi stabili direcţia în care se va muta cursorul după apăsarea tastei Enter alegând Unelte > Opţiuni > OpenOffice.org Calc > Generalităţi (Tools > Options > OpenOffice.org Calc > General). (vedeţi Imaginea 2.)

Imaginea 2: Stabilirea efectului tastei Enter.

	În meniul Opţiuni (Options) din OOo 2.0 sunt disponibile numai setările relevante. În OOo 1.1.x aţi fi putut să schimbaţi setările pentru Writer chiar şi din Calc. Acum, numai setările referitoare la Calc sunt disponibile.

Cele patru posibilităţi pentru deplasarea la apăsarea tastei Enter sunt arătate în lista din partea dreaptă din Imaginea 2. Acestea sunt jos, dreapta, sus şi stânga. Şi alte direcţii pot fi necesare, în funcţie de tipul de fişier cu care se lucrează în Calc sau de datele care trebuiesc introduse.

În plus faţă de acestea, tasta Enter nu este obligatoriu să deplaseze focusul. Poate fi utilizată doar ca să intraţi şi să ieşiţi din editarea unei celule. Folosiţi căsuţele bifabile de sub Setările de introducere date (Input settings) din Imaginea 2 pentru a schimba setările privind tasta Enter.

Linii multiple de text (într-o celulă)

Linii multiple de text pot fi introduse într-o singură celulă în două modalităţi. Fiecare este folositoare în anumite situaţii.

Oprirea liniei de text (Wrapping text)

Textul din celule poate fi configurat să se termine la marginea celulei. Această opţiune poate fi găsită în meniul contextual (clic - dreapta) al celulei, de unde selectaţi Formatare celule (Format Cells). (vedeţi Imaginea 3.) Daţi clic pe categoria Aliniere (Alignment tab). Lângă extremitatea de jos a casetei de dialog este o căsuţă intitulată Opreşte textul automat (Wrap text automatically). Selectarea acestei căsuţe va face să apară un sfârşit de linie atunci când textul ajunge la marginea celulei. Aceasta poate fi observată în Imaginea 4.

Imaginea 3: Formatare celule > casete de dialog de la categoria Aliniere.

Imaginea 4: Oprire automată a textului la marginea celulei (Automatic text wrap).

Sfârşit de linie

Liniile multiple de text pot fi introduse şi folosind sfârşitul de linie introdus manual. Sfârşitul de linie este un caracter de sine stătător din categoria spaţierilor (el este vizibil prin efectul său şi nu în sine). Când un sfârşit de linie manual este întâlnit, lăţimea celulei nu este modificată.

Pentru a insera un sfârşit de linie manual apăsaţi Ctrl+Enter în timp ce tastaţi. Rezultatul poste fi văzut în Imaginea 5.

Imaginea 5: Celulă conţinând sfârşit de linie manual.

Contractare pentru a intra în celulă (Shrinking to fit cell)

	O nouă facilitate în OOo 2.0 constă în ajustarea automată a mărimii textului astfel încât să se încadreze în mărimea celulei.

Utilizând opţiunile de aliniere arătate în Imaginea 3 mărimea datelor din celulă poate fi ajustată automat astfel încât să se încadreze în dimensiunile celulei. Pentru aceasta, bifaţi căsuţa Contractare pentru a intra în celulă (Shrink to fit cell). Rezultatul poate fi văzut în Imaginea 6.

Imaginea 6: Contractarea la dimensiunile celulei.

Editarea datelor în Calc

Editarea textului este făcută aproape la fel ca introducerea.

Primul pas este să selectaţi celula ce conţine textul. O dată ce aţi selectat celula, textul pe care îl conţine poate fi editat.

Ştergerea textului

Textul poate fi şters în mai multe modalităţi.

Ştergerea doar a textului

Se poate şterge doar textul din tot conţinutul celulei, fără a-i schimba acesteia formatarea, apăsând tasta Backspace.

Ştergerea textului şi a formatării

Textul şi formatarea pot fi şterse dintr-o celulă simultan. Apăsarea tastei Delete duce la apariţia casetei de dialog Ştergere conţinut (Delete Contents). (vedeţi Imaginea 7.)

Imaginea 7: Caseta de dialog Ştergere conţinut (Delete Contents)

Din această casetă de dialog puteţi selecta să ştergeţi numai anumite informaţii din celulă. Pentru a şterge tot ce conţine celula (conţinut de date şi formatare), bifaţi Şterge tot (Delete all).

Suprascrierea textului

Dacă doriţi simultan să ştergeţi textul şi să tastaţi alt text, puteţi să scrieţi pur şi simplu peste textul deja existent. Noul text va păstra formatarea existentă.

Editarea numai a unei părţi din celulă

Uneori este necesar să editaţi conţinutul celulei fără să îndepărtaţi tot conţinutul, de exemplu dacă aţi scris “Veniţi la petrecerea de la club” şi vreţi să adăugaţi cuvântul "mâine". Pentru aceasta nu ar avea nici un sens să ştergeţi ce este deja în celulă.

Editatarea este similară cu cele descrise mai sus, dar va trebui să plasaţi cursorul înăuntrul celulei, nu doar să selectaţi celula. Aceasta se face în două moduri.

Cu tastatura

După ce selectaţi celula, apăsaţi tasta F2 şi cursorul va fi plasat la sfârşitul textului din celulă. Din acest moment puteţi edita conţinutul celulei după cum doriţi, utilizând tastele săgeţi pentru a vă deplasa în cadrul textului.

Mausul

Utilizând mausul, selectaţi celula de editat. După ce aţi selectat-o, deplasaţi cursoul mausul deasupra liniei de introducere şi dati clic cu mausul acolo (puteţi da clic oricunde, dar pentru ca dacă este posibil cursorul va fi plasat unde era mausul când aţi dat clic este bine să alegeţi locul unde este nevoie să modificaţi). Dacă doriţi să editaţi direct în celulă, daţi încă un clic în interiorul celulei respective.

Formatarea datelor în Calc

Datele din Calc pot fi formatate în mai multe modalităţi. O celulă poate fi formatată direct sau prin intermediul stilurilor de celulă. Pentru a face aceasta, selectaţi celula sau celulele, apoi daţi clic dreapta şi alegeţi din meniul contextual Formatare celule (Format Cells). Toate opţiunile privind formatarea sunt descrise mai jos.

Notă	Toate opţiunile privind formatarea care sunt descrise mai jos pot fi incluse în stilurile de celulă.

Numerele

Din categoria Numere (Numbers tab) (Imaginea 8), poate fi controlată formatarea datelor din celulă, astfel:

Tipul datelor poate fi selectat din lista Categorie (Category).

Stabilirea numărului de zecimale şi zerouri de început.

Poate fi stabilită o formatare proprie.

Selectarea limbii (language) determină setări diverse ca formatul datelor calendaristice sau valuta.

Imaginea 8: Formatare Celule > Numere (Format Cells > Numbers)

Fonturi

Fontul folosit pentru textul din celulă poate fi ales de la categoria Font (Imaginea 9). În partea de jos este afişată şi o previzualizare a fontului.

Şi aici există opţiunea privind limba folosită, deoarece în text puteţi folosi caractere specifice. Într-un document pot coexista mai multe limbi.

Imaginea 9: Formatare celule > Font (Format Cells > Font)

Efecte de fonturi

Categoria Efecte de fonturi (Font Effects tab) (Imaginea 10) oferă opţiuni suplimentare.

Imaginea 10: Formatare celule > Efecte de fonturi (Format Cells > Font Effects)

Sublinierea

Modalităţile disponibile pentru subliniere sunt înfăţişate în Imaginea 11.

Imaginea 11: Modalităţile de subliniere în Calc.

Puteţi stabili şi culoarea sublinierii.

Tăierea

Modalităţile disponibile pentru a tăia textul sunt arătate în Imaginea 12.

Imaginea 12: Modalităţile de tăiere în Calc

Reliefare

Modalităţile disponibile pentru reliefarea textului sunt embossed (textul este înălţat) şi engraved (textul este scufundat).

Aliniere

La categoria Aliniere (Alignment tab) (Imaginea 13) puteţi stabili modalităţile de aliniere pe orizontală şi pe verticală, şi să rotiţi textul.

Imaginea 13: Formatare celule > Aliniere (Format Cells > Alignment).

	Opţiunea privind distanţa între liniile grilei a fost mutată la categoria Margini (Borders).

Margini

La categoria Margini (Borders tab) (Imaginea 14) puteţi stabili caracteristicile marginilor celulei, inclusiv "umbra" lăsată de aceasta.

Imaginea 14: Formatare celule > Margini (Format Cells > Borders).

Notă	Caracteristicile marginii celulei sunt valabile numai pentru celula în cauză, şi pot fi schimbate numai editând acea celulă. De exemplu, dacă celula C3 are margine în partea de sus (ceea ce este echivalent ca celula C2 să aibă o margine în partea de jos), marginea poate fi îndepărtată numai modificând celula C3, nefiind afectată de modificările asupra celulei C2.

Fundal

La categoria Fundal (Background tab) (Imaginea 15) puteţi alege culoarea fundalului celulei.

Imaginea 15: Formatare celule -> Fundal (Format Cells > Background).

Protejarea celulei

La categoria Protejarea celulei (Cell Protection) găsiţi opţiuni specifice (Imaginea 16). Acestea vor fi tratate într-un capitol ulterior.

Imaginea 16: Formatare celule -> Protejarea celulei (Format Cells > Cell Protection).

CIORNĂ - bazată pe software nefinalizat	Formatarea datelor în Calc

Introducerea, editarea şi formatarea datelor în Calc	13

Titlu:	Introducerea, editarea şi formatarea datelor în Calc
Versiune:	0.1
Prima ediţie:	February 2005
Prima ediţie în engleză:	February 2005
Prima ediţie în română:	Martie 2005

CIORNĂ - bazată pe software nefinalizat

CIORNĂ - bazată pe software nefinalizat	Privire de ansamblu

Introducerea, editarea şi formatarea datelor în Calc	xiii

Introducerea, editarea şi formatarea datelor în Calc

Peter Kupfer

2005-01-30T17:05:22